[image: cimermont]Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu







E L Ő T E R J E S Z T É S

a Martfűi Városfejlesztési Nonprofit Kft-nek önkormányzati létszám átadására




Martfű Város Önkormányzata Képviselő-testületének 
2017. június 29-i ülésére








Előkészítette: Hegedűsné Blaskó Anikó aljegyző 

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés





Tisztelt Képviselő-testület!

Martfű Város Önkormányzatának 2017. évi költségvetésében megállapításra került az ez évi intézményenkénti tervezett létszáma, valamint az önkormányzati összesen létszám.
Eszerint jelenleg 96 fő foglalkoztatásához szükséges státusz áll rendelkezésre, melyből Martfű Város Önkormányzata munkáltatónál a tervezett 6 fős álláshelyből egy megüresedett.
Az önkormányzati feladatellátás folyamatos racionalizálásának következményeként ez az álláshely nem kerül betöltésre.
Megfontolandó azonban, hogy a felszabaduló státusz átadásra kerüljön a Martfűi Városfejlesztési Nonprofit Kft-nek, tekintettel a városban jelenleg zajló és tervezett beruházások nagy számára, valamint a település ellátáshoz kapcsolódó, jó színvonalú szakipari munkák végzéséhez szükséges szakemberállomány bővítési igényére.
Ez annál is inkább indokolt, mert ismert az a kormányzati szándék, hogy elsősorban a közfoglalkoztatásban alkalmazásra kerülő munkanélküliek számának erőteljes csökkentésével kívánják a munkavállalókat a jövőben az elsődleges munkaerőpiacra terelni. Ezért egyre kevesebb olyan munkaerőre számíthat az önkormányzati Kft is, amely eddig a közfoglalkoztatásban történő alkalmazással jelentett segítséget a feladatai ellátásában. 

A Martfűi Városfejlesztési Nonprofit Kft-nek a TESZ megszűnését követően átadásra került létszámmal együtt a 2017. évi költségvetésében 20 fő foglalkoztatása került betervezésre.
Ebből 17 fő látja el jelenleg a település ellátáshoz kapcsolódó feladatokat, melyből egy fő ágazatvezetői, négy fő zöldterület kezelési, 10 fő városüzemeltetési és két fő takarítói munkakört tölt be. A városüzemeltetési feladatokat ellátók közül azonban kevés olyan alkalmazott van, aki több szakmával rendelkezik és a felszabaduló önkormányzati álláshely átadásával lehetőség nyílna egy fő több szakmai végzettséggel rendelkező szakember alkalmazására. 


Tisztelt Képviselő-testület!

Mindezek alapján javasolom, hogy a Martfű Város Önkormányzata intézménynél 2017. augusztus 1-től 6 főről 5 főre csökkenjen az álláshelyek száma, ezzel az önkormányzati összesen létszám pedig 96 főről 95 főre változzon. A felszabaduló álláshely kerüljön a Martfűi Városfejlesztési Nonprofit Kft-hez a 161.000 Ft-os garantált bérrel és járulékaival együtt átadásra, mellyel a Kft létszáma 20 főről 21 főre változik.


Tisztelt Képviselő-testület!

Kérem az előterjesztés megtárgyalását és az alábbi határozati javaslat elfogadását:










Határozati javaslat:

Martfű Város Önkormányzata Képviselő-testületének

……../2017. (…….) határozata
a Martfűi Városfejlesztési Nonprofit Kft-nek önkormányzati létszám átadásáról

Martfű Város Önkormányzatának Képviselő-testülete megtárgyalta a Martfűi Városfejlesztési Nonprofit Kft-nek önkormányzati létszám átadásáról szóló előterjesztést és az alábbi határozatot hozza:

Martfű Város Önkormányzatának Képviselő-testülete Martfű Város Önkormányzata intézménynél 2017. augusztus 1-től 6-ról 5-re csökkenti az álláshelyek számát, mellyel az önkormányzati összesen álláshelyek száma 96-ról 95-re változik.
A felszabaduló álláshely ezzel egyidejűleg átadásra kerül 161.000 Ft garantált bér és járulékaival együtt a Martfűi Városfejlesztési Nonprofit Kft városüzemeltetési feladatellátáshoz, mely alapján az ágazat létszáma 2017. augusztus 1-től 17 főről 18 főre nő, a Kft mindösszesen létszáma pedig 20 főről 21 főre változik.
A Képviselő-testület felhatalmazza a Polgármestert az ehhez kapcsolódó, hatályban lévő feladat-ellátási szerződés eszerinti módosítására és aláírására.

Erről értesülnek: 
1.) Jász-Nagykun-Szolnok Megyei Kormányhivatal, Szolnok,
2.) Valamennyi Képviselő, Helyben,
3.) Martfűi Városfejlesztési Nonprofit Kft, Helyben,
4.) Martfűi Polgármesteri Hivatal Pénzügyi és Adóügyi Iroda.

M a r t f ű, 2017. június 20.


                                                                                                      		 Dr. Papp Antal

Látta: Szász Éva jegyző

